Darren Anderton

Darren Robert Anderton (født 3. mars 1972 i Southampton) er en engelsk tidligere fotballspiller mest kjent fra sin lengre periode hos Tottenham Hotspur, men også med en fortid hos de engelske klubbene Portsmouth, Birmingham City, Wolverhampton og Bournemouth. Anderton fikk 30 landskamper for  og deltok blant annet i EM i fotball 1996 og VM i fotball 1998.

Klubbkarriere 
Anderton begynte sin aktive karriere hos Portsmouth i 1990, og etter to sesonger dro han videre til Tottenham Hotspur, hvor han etter først å ha spilt i angrepet, etablerte seg mer eller mindre fast på midtbanen og utgjorde en offensiv trio sammen med Teddy Sheringham og Nick Barmby. Med Tottenham vant han den engelske ligacupen i 1999, og spilte finalen i 2002. Etter å ha tilbragt rundt 12 år på White Hart Lane dro han i 2004 videre til Birmingham City hvor han kun ble én sesong. 

Etter sesongen i Birmingham gikk Anderton på en fri overgang til Wolverhampton, som da var under ledelse av sin tidligere kollega Glenn Hoddle. I perioden 2006 til 2008 spilte han hos Bournemouth i Football League Two, som er det fjerde høyeste nivået i det engelsk seriesystemet. Anderton la opp som fotballspiller den 7. desember 2008 og spilte sin siste kamp mot Chester City, hvor han scoret det avgjørende målet mot slutten av kampen.

Landslagskarriere 
Anderton fikk sin landslagsdebut for  etter å ha blitt tatt ut av landslagstrener Terry Venables i en vennskapskamp mot  i 1994. Han var en del av den engelske troppen som spilte seg frem til semfinalen under EM i fotball 1996 og en del av troppen som spilte VM i fotball 1998, hvor han blant annet scoret et mål mot  i gruppespillet. Anderton spilte tilsammen 30 landskamper for England, og scoret syv mål i perioden 1994 til 2001.

Eksterne lenker 
 

Engelske fotballspillere
Spillere i Fotball-EM 1996
Spillere i Fotball-VM 1998
Fotballspillere for Portsmouth FC
Fotballspillere for Tottenham Hotspur FC
Fotballspillere for Birmingham City FC
Fotballspillere for Wolverhampton Wanderers FC
Fotballspillere for AFC Bournemouth
Personer fra Southampton
Fødsler i 1972